b'\n_START_ARTICLE_\nSteam tank\n_START_SECTION_\nZgodovina\n_START_PARAGRAPH_\nProjekt izdelave tega tanka je za\xc4\x8del John A. Johnson s pomo\xc4\x8djo nekaterih podjetij. V veliko pomo\xc4\x8d je bilo podjetje Stanley Motor Carriage Company, ki je izdelovalo parne avtomobile in je za tank skonstruiralo motor. Za\xc4\x8detni projekti so uporabljali paro kot pogon zato, ker motorji na fosilna goriva \xc5\xa1e niso bili dovolj mo\xc4\x8dni. Parni tank je paro uporabljal tudi kot oboro\xc5\xbeitev. Tank je bil namre\xc4\x8d oboro\xc5\xbeen s plamenometom, ki je izkori\xc5\xa1\xc4\x8dal vro\xc4\x8du paro. Parni motor je proizvajal 500 KM (370\xc2\xa0kW) mo\xc4\x8di, kar je omogo\xc4\x8dalo vo\xc5\xbenjo s hitrostjo 6 km/h. Tank je imel dve prestavi za naprej in dve za nazaj. Gorivo za motor je bil kerozin._NEWLINE_Narejen je bil le en prototip. Ta je bil predstavljen aprila leta 1918 v Bostonu. Tank se je ve\xc4\x8dkrat pokvaril \xc5\xbee med demonstracijo. Junija je bil testiran v Franciji, tam pa se je izkazal za zelo slabega. Velike te\xc5\xbeave je predstavljal sistem hlajenja.'